جورج ارول

اریک آرتور بلر  با موستعار اسم جورج اورول (به انگلیسی: George Orwell) (بزائهٔ ۱۹۰۳ - بمردهٔ ۱۹۵۰) اتا انگلیسی نویسنده و روزنومه‌نویس بی‌یه.

وه که خله فقر جه بَد داشته، اتا سوسیالیست بی‌یه که کمونیستی دولِتون جه بَدِش اِمو. ونه کتابون دله بَنشِنه این موضوع ره بفهمستن. ونه سبک نویسندگی دله «ضد اَرمون شهر» نوم دانّه که یعنی وه نَخاش‌ترین اوضاعی که دِنیا بتونده داره ره وصف کانده.

 بیوگرافی 
اریک بلر سال ۱۹۰۳ بیهار ِموتیهاری دله هند ِکشور درون دنیا بموئه. همون اوایل شه خانواده همراهی بورده انگلیس. سال ۱۹۲۲ تا ۱۹۲۷ میانمار ِپلیس وسّه کار کرده. طبقاتی اختلافاتی که این کشورون دله دی‌یه، فقر ِمعنی ره ونه وسّه روشِند هاکرده و همین مسئله ونه وسّه مهمترین موضوعی هسته که کتابون دله یارده. وه که خاسته فقیری جه ویشته بدونه، ات‌که وشون دله زندگی هاکرده و شه خاطرات ره اتا رمان دله بنویشته که آس و پاس‌ها کتاب درون دَره.

اورول خله از نویسندئون و روشنفکرون چپگرای شه زمون واری، دهه ۱۹۳۰ بورده ایسپانیا تا فاشیستون (ژنرال فرانکو) جه ایسپانیای دله یی جنگ سره بجنگه. وه این جنگ دله مجروح بیّه و هیچ‌گادر کاملا خار نیّه و همین زخم به همراه مریضی سِل بینه که آخرسری وه ره بکوشتنه. وه اون جنگ اوضاع و احوال ره اتا کتاب دله بنویشته که ونه نوم ویوا کاتالونیا هسته.

ونه معروفترین کتابون جه حیوانات مزرعه هسته که ونه دله اتا کامل ِتوصیف ره شوروی جه بیارده و این کتاب چن سالی بریتانیا دله سانسور بی‌یه. وه وصیت هاکرده که ونه لاش ره بَسِّنِن و ونه کِلین ره اتا دور ِدهات دله چال هاکنِن که هِچکی وه ره نِشناسه.

وه ره خله چایی، مشروب  و سیگار جه خِش اِمو و اینان کارها دله معروف بی‌یه. Taylor, D. J. (2003), Orwell: The Life, Henry Holt and Company, ISBN 0-8050-7473-2 

۱ ژوئیه ۲۰۱۴ سِرِه‌یی که ونه دله دِنیا بمو ره، هند دله اتا موزه هاکردنه.George Orwell's birthplace in India set to become a museum The Guardian

 آثار 
 آس و پاس‌ها (۱۹۳۳)
 میانمار ِروزها (۱۹۳۴)
 کشیش ِکیجا (۱۹۳۵)
 آسپیدیسترائون جه بَرِس (۱۹۳۶)
 جاده به سوی ویگان اسکله (۱۹۳۷)
 درود به کاتالونیا (۱۹۳۸)
 ترنه هوا (۱۹۳۹)
 حیوانات قلعه (۱۹۴۵)
 ۱۹۸۴ (۱۹۴۹)

 منبع 
 انگلیسی ویکی‌پدیا 


رج:بریتانیا نویسندگون